Hicham el-Guerrouj

Hicham el-Guerrouj () (s. 14. syyskuuta 1974 Berkane, Marokko) on marokkolainen keskimatkojen juoksija. Häntä pidetään lajissaan yhtenä kaikkien aikojen parhaista. Viimeisinä aktiivivuosinaan hän kilpaili myös pitemmillä juoksumatkoilla. Tällä hetkellä el-Guerrouj pitää hallussaan ulkoratojen 1 500 metrin, mailin ja 2 000 metrin maailmanennätyksiä. Vuosina 2001, 2002 ja 2003 IAAF nimesi el-Guerroujin vuoden parhaaksi miesyleisurheilijaksi. Hicham el- Guerrouj aloitti kansainvälisen juoksu-uransa vuonna 1992 Soulissa Etelä- Koreassa nuorten maailmanmestaruuskilpailujen 5 000 metrillä. 1990-luvun puolivälissä hän tavoitteli jo maailman kaikkien aikojen huippuaikoja 1 500 metrin ja mailin matkoilla. Kuitenkin 1996 Atlantan olympialaisissa hän jäi 1 500 metrillä vasta kahdenneksitoista törmäiltyään lopulta kultamitalin napanneen Algerian Noureddine Morcelin kanssa. Seuraavina vuosina Hicham el- Guerrouj kuitenkin voitti 1 500 metrin maailmanmestaruuden neljä kertaa peräkkäin – vuosina 1997, 1999, 2001 ja 2003. Sydneyn olympiakisoissa 2000 el- Guerrouj jäi 1 500 metrillä hopealle. 2004 Ateenan kisoissa hän otti 1 500 metrillä olympiakultaa Kenian Bernard Lagatin nenän edestä juosten viimeiset 800 metriä aikaan 1.46. Samoissa kisoissa hän otti kultaa myös 5 000 metrin matkalla, kytättyään Etiopian Kenenisa Bekelen takana mennen loppusuoralla ohi, loppuajalla 13.14,39. Hänestä tuli ensimmäinen ihminen sitten Paavo Nurmen joka on kyennyt samoissa olympialaisissa voittamaan molemmat matkat. Helmikuussa 1997 el-Guerrouj juoksi sisäradoilla maailmanennätykset 1 500 metrillä (3.31,18) ja maililla (3.48,45). Ajat säilyivät maailmanennätyksinä vuoteen 2019 saakka, jolloin Samuel Tefera 1 500 metrillä ja Yomif Kejelcha maililla rikkoivat ennätykset. Vuonna 1998 el-Guerrouj rikkoi Noureddine Morcelin nimissä olleen 1 500 metrin maailmanennätyksen ajalla 3.26,00 ja vuonna 1999 Morcelin nimissä olleet maailmanennätykset maililla ajalla 3.43,13 ja 2 000 metrillä ajalla 4.44,79. Hicham el-Guerrouj on lisäksi voittanut kolme kertaa peräkkäin Kultaisen liigan pääpalkinnon vuosina 2000–2002. Hän on ainoa keskimatkojen juoksija, joka on päässyt jakamaan osuutta pääpalkinnosta. Hän on myös ainoa urheilija ylipäätänsä, joka voitti palkinnon kolmesti peräkkäin. Hicham el-Guerrouj ilmoitti lopettavansa uransa toukokuussa 2006 31 vuoden ikäisenä. Hän ei ollut kilpaillut Ateenan olympialaisten jälkeen. == Suurimmat saavutukset == === Henkilökohtaiset ennätykset === ;Ulkoradat *800 m: 1.47,18 (2. kesäkuuta 1995) *1 000 m: 2.16,85 (12. heinäkuuta 1995 Nizza) *1 500 m: 3.26,00 (14. heinäkuuta 1998 Rooma) – maailmanennätys *1 maili: 3.43,13 (7. heinäkuuta 1999 Rooma) – maailmanennätys *2 000 m: 4.44,79 (7. syyskuuta 1999 Berliini) – maailmanennätys *3 000 m: 7.23,09 (3. syyskuuta 1999 Bryssel) *5 000 m: 12.50,24 (12. kesäkuuta 2003 Ostrava) ;Sisäradat *1 000 m: 2.20,11 (22. helmikuuta 1998 Liévin) *1 500 m: 3.31,18 (2. helmikuuta 1997 Stuttgart) *maili: 3.48,45 (12. helmikuuta 1997 Gent) *2 000 m: 5.02,70 (23. helmikuuta 2001 Gent) *3 000 m: 7.33,73 (23. helmikuuta 2003 Liévin) *2 mailia: 8.06,61 (23. helmikuuta 2003 Liévin) === Olympiamitalit === * 2000 – hopeaa, 1 500 m 3.32,32 (29. syyskuuta Sydney) * 2004 – kultaa 1 500 m 3.34,18 (24. elokuuta Ateena) * 2004 – kultaa 5 000 m 13.14,39 (28. elokuuta, Ateena) === Maailmanmestaruuskilpailut === * 1992 nuorten MM, pronssia, 5 000 m, 13.46,79 (19. syyskuuta, Soul) * 1995 sisäratojen MM-kisat, kultaa, 1 500 m, 3.44,54 (Barcelona) * 1995 MM-kisat, hopeaa, 1 500 m 3.35,28 (Göteborg) * 1997 sisäratojen MM-kisat, kultaa, 1 500 m, 3.35,31 (Pariisi) * 1997 MM-kisat, kultaa, 1 500 m, 3.35,83 (Ateena) * 1999 MM-kisat, kultaa 1 500 m 3.27,65 (Sevilla) * 2001 sisäratojen MM-kisat, kultaa, 3 000 m, 7.37,74 (11. maaliskuuta, Lissabon) * 2001 MM-kisat, kultaa, 1 500 m, 3.30,68 (Edmonton) * 2003 MM-kisat, kultaa 1 500 m 3.31,77 (Pariisi, Saint-Denis) * 2003 MM-kisat, hopeaa, 5 000 m, 12.52,83 (Pariisi, Saint-Denis) === Kultaisen liigan voitot === *2000, 1. sija, 1 500 m, 3.30,90 (Berliini) *2000, 1. sija, 1 500 m, 3.27,21 (Zürich) *2000, 1. sija, 1 500 m, 3.30,75 (Saint-Denis) *2001, 1. sija, 1 maili, 3.44,95 (Rooma) *2001, 1. sija, 1 500 m, 3.26,12 (Bryssel) *2001, 1. sija, 1 500 m, 3.29,06 (Zürich) *2001, 1. sija, 1 500 m, 3.28,38 (Saint-Denis) *2002, 1. sija, 1 maili, 3.48,28 (Rooma) *2002, 1. sija, 1 maili, 3.50,12 (Oslo) *2002, 1. sija, 1 500 m, 3.30,00 (Berliini) *2002, 1. sija, 1 500 m, 3.29,95 (Bryssel) *2002, 1. sija, 1 500 m, 3.26,89 (Zürich) *2002, 1. sija, 1 500 m, 3.27,34 (Monaco) *2002, 1. sija, 1 500 m, 3.29,96 (Saint-Denis) *2003, 1. sija, 1 500 m, 3.28,40 (Bryssel) *2003, 1. sija, 1 500 m, 3.29,13 (Zürich) *2003, 1. sija, 1 500 m, 3.29,76 (Rooma) === Grand Prix -voitot === *2001, 1. sija, 1 maili, 3.49,41 (Lontoo) *2001, 1. sija, 1 maili,3.49,92 (Eugene) *2002, 1. sija, 1 maili, 3.50,86 (Lontoo) *2003, 1. sija, 1 maili, 3.50,20 (Rieti) === Grand Prix -finaalit === *1997, 2. sija, 1 maili, 4.04,55 (13. syyskuuta, Fukuoka) *2001, 1. sija, 1 500 m, 3.31,25 (Melbourne) *2002, 1. sija, 1 500 m, 3.29,27 (Saint-Denis) === Super Grand Prix === *2003, 2. sija, 5 000 m 12.50,24 (Ostrava) *2003, 1. sija, 1 500 m 3.33,41 (Gateshead) *2004, 1. sija, 1 500 m 3.32,20 (Lausanne) == Lähteet == Luokka:Marokkolaiset keskimatkojen juoksijat Luokka:Marokkolaiset kestävyysjuoksijat Luokka:Marokkolaiset olympiavoittajat Luokka:Kansainvälisen olympiakomitean jäsenet Luokka:Vuonna 1974 syntyneet Luokka:Elävät henkilöt